ടോക്കണ് പിഴച്ചു പരിശോധനയ്ക്ക് വിധേയയാകാത്ത വനിതയ്ക്ക് കോവിഡ് പോസിറ്റീവ് ചേലേമ്ബ്രയില് പ്രതിഷേധവുമായി സിപിഎം രംഗത്ത് യഥാര്ഥ കോവിഡ് രോഗിക്ക് നെഗറ്റീവ് ഫലം ലഭിച്ചെന്നും ആക്ഷേപം ചേലേമ്ബ്ര മലപ്പുറം: ആര്ടിപിസിആര് പരിശോധനയ്ക്ക് വിധേയയാകാത്ത വനിതയ്ക്ക് കോവിഡ് പോസിറ്റീവ് ആണെന്ന റിപ്പോര്ട്ട് പുറത്തുവന്നത് വിവാദത്തില്. റിപ്പോര്ട്ട് പുറത്തുവന്നതിന് പിന്നാലെ ചേലേമ്ബ്രയില് പ്രതിഷേധവുമായി സിപിഎം രംഗത്തെത്തി. യഥാര്ഥ കോവിഡ് രോഗി നെഗറ്റീവ് ഫലം ലഭിച്ചതനുസരിച്ച് കറങ്ങി നടന്നെന്നും ആക്ഷേപം ഉയര്ന്നു. മാലപ്പറമ്ബില് ജൂലൈ 22ന് നടത്തിയ ആര്ടിപിസിആര് പരിശോധനയുടെ ഫലം 25ന് രാത്രി പുറത്തു വന്നതിനെ തുടര്ന്നാണ് വിവാദം. വനിത ആര്ടിപിസിആര് പരിശോധനയ്ക്ക് രജിസ്റ്റര് ചെയ്തിരുന്നു. എന്നാല്, ടോക്കണ് വാങ്ങുകയോ പരിശോധനയ്ക്ക് എത്തുകയോ ചെയ്തില്ല. എന്നാല്, മറ്റൊരാള് കൈപ്പറ്റിയത് ആ ടോക്കണാണ്. തിരക്കിനിടെ പേര് പരിശോധിക്കാതെ ടോക്കണ് നല്കുകയും ചെയ്തു. അതാണ് പ്രശ്നത്തിന് ഇടയാക്കിയത്. വീഴ്ച ശ്രദ്ധയില്പെട്ടതിനെ തുടര്ന്ന് ആര്ടിപിസിആര് പരിശോധന നടത്തിയെന്നും അതിന്റെ ഫലം വന്നിട്ടില്ലെന്നുമാണ് അധികൃതരുടെ നിലപാട്. അപാകതയെ തുടര്ന്ന് ജാഗ്രത ശക്തമാക്കിയതായി അധികൃതര് വ്യക്തമാക്കി. Stories you may Like